# 卷第十四

## 小 肠 腑

### 风 眩 第 四

(前卷既有头面风方，风眩不当分出，思邈盖以此是徐嗣伯方，不可以余方相思杂，故此特立风眩方条，专出徐氏方焉。叙论三首，方十首，灸禁法二首。)

徐嗣伯曰：余少承家业，颇习经方，名医要治，备闻之矣。自谓风眩多途，诸家未能必验，至于此术，鄙意偏所究也，少来用之，百无遗策。今年将衰暮，恐奄忽不追，故显明证论，以贻于后云尔。

夫风眩之病，起于心气不定，胸上蓄实，故有高风面热之所为也。痰热相感而动风，风心相乱则闷瞀，故谓之风眩。大人曰癫，小儿则为痫，其实是一。此方为治，万无不愈，但恐证候不审，或致差违。大都忌食十二属肉。而奔豚为患，发多气急，气急则死，不可救。故此一汤是轻重之宜，勿因此便谓非患所治。风眩汤散丸煎，凡有十方。凡人初发，宜急与续命汤也。困急时但度灸穴，便火针针之，无不差者。初得针竟便灸，最良。灸法次列于后。余业之以来，三十余年，所救活者救十百人，无不差矣。后人能晓得此方，幸勿参以余术焉。

治心中惊悸而四肢缓，头面热，心胸痰满，头目眩冒如欲摇动者，**薯蓣汤**方。

薯蓣 人参 麦门冬各四两 前胡 芍药 生地黄各八分 枳实 远志 生姜各三分 茯苓六分 半夏五分 甘草 黄芩 竹叶各一分 茯神六分 秫米三合

上十六味，㕮咀，取江水，高举手扬三百九十下，旦里取三斗煮米，减一斗，内半夏，复减九升，去滓下药，煮取四升，分四服。无江水处，以千里东流水代之，校手令上头也。秦中无江，泾渭可用，诸旧灌剑曰尚取之。

治头目眩冒，心中烦郁，惊悸狂癫，**薯蓣丸**方。

薯蓣二十八分 桂心 大豆黄卷 鹿角胶各七分 当归 神曲 人参 干地黄各十分 防风 黄芩 麦门冬 芍药 白术各六分 甘草二十分 柴胡 桔梗 茯苓 杏仁 芎各五分 白蔹 干姜各三分 大枣一百枚(取膏)

上二十二味，末之，合白蜜、枣膏丸如弹丸。先食服一丸，日三服。

治头目眩运屋转旋倒者，**无雄散**方。

天雄 防风 芎 人参 独活 桂心 葛根各三分 白术 远志 薯蓣 茯神 山茱萸各六分 莽草四分

上十三味，治下筛，先食，以菊花酒服方寸匕，日二，渐加至三匕，以知为度。